== Karriere ==
Poul Laxmand var fra [[1482]] [[lensmand]] på [[Krogen (borg)|Krogen]], senere også på [[Sølvitsborg]] i [[Blekinge]]. Begge [[len]] beholdt han i [[pant]] til sin død. I 1483 blev han ved [[kong Hans]]' kroning slået til [[ridder]] og samme år [[rigsråd]]; og i [[1487]] fulgte han kongen til [[Gotland]], hvor han deltog i de forhandlinger med sin slægtning Iver Axelsen Thott, som førte til Gotlands overgivelse til Danmark. Han blev efterfølgende udnævnt til [[rigshofmester]]. Laxmand var sin tids største [[godsejer]] med cirka 900 [[bondegård|bøndergårde]], hvoraf hovedparten befandt sig i [[Skåne]].
Politik Historie Ledelse Kriminalitet Ledere